stanford-oval/wikipedia huggingface dataset:
DC-yhdistys

Suomen ainoa lentokuntoinen DC-3 (OH-LCH) Vaasan lentoasemalla huhtikuussa 2006.
DC-yhdistys r.y. on vuonna 1988 perustettu Suomen ainoaa lentokuntoista DC-3-lentokonetta (OH-LCH) operoiva helsinkiläinen yhdistys.
Yhdistys perustettiin operoimaan kahta DC-3 -konetta (OH-LCD, OH-LCH), jotka yksityisistä suomalaisista ilmailuharrastajista koostuvan ryhmän omistama Airveteran Oy oli ostanut Ilmavoimilta 15. tammikuuta 1986. Koneiden yksityisellä omistusjärjestelyllä on haluttu varmistaa se, että tärkeä osa suomalaista ilmailuhistoriaa varmasti pystyy Suomessa, eli yhdistyksellä ei ole omistusoikeutta koneisiin.
Ilmailulainsäädännön asettamien rajoitusten vuoksi ainoastaan ennen lentopäivää yhdistykseen liittyneillä jäsenillä on mahdollisuus osallistua yhdistyksen järjestämille omakustanteisille jäsenlennoille. Lentoja järjestetään kesäkaudella niin lyhyinä paikallislentoina (lähtö ja paluu samalle lentokentälle), kuin pidempinä lentoina eri kohteisiin kotimaahan ja ulkomaille.
Yhdistyksen aktiivijäsenistö koostuu suurelta osin konetyypin kanssa työelämässään tekemisissä olleista lentäjistä ja mekaanikoista keski-iän ollessa reilusti eläkeiän yläpuolella. Aktiivijäsenten joukkoon mahtuu toki muunkinlaisia henkilöitä, eikä kaikilla ole taustallaan ilmailuammattia tai aikaisempaa ilmailuosaamista.
Vuonna 2003 DC-yhdistys toimi yhteistyössä Malmin lentoaseman ystävät ry:n kanssa Malmin lentoaseman 65-vuotisjuhlien yhteydessä ja kutsui tapahtumaan muita lähialueiden lentäviä "kolmosia" Norjasta ja Ruotsista (2 kpl). Yhdistys pitää melko tiiviisti yhteyttä muiden maiden vastaaviin yhdistyksiin ja kesällä 2006 yksi DC-yhdistyksen jäsenlennoista suuntautui DC-3 Fly-in:iin Alankomaihin, Lelystadin lentokentälle, jossa eri maiden harrastajat tapasivat toisiaan.
Aiheesta muualla

DC-yhdistyksen kotisivut.
Aiheesta muualla > Vastaavia yhdistyksiä ulkomailla

DC-3 Association Iceland, Islanti (islanniksi)
Dakota Norway, Norja (norjaksi/englanniksi)
Danish Dakota Friends, Tanska (tanskaksi/englanniksi)
Flygande Veteraner, Ruotsi (ruotsiksi)
Christine Nöstlinger

Christine Nöstlinger vuonna 2012.
Christine Nöstlinger (13. lokakuuta 1936 Wien – 28. kesäkuuta 2018 Wien) oli itävaltalainen kirjailija. Nöstlinger on kirjoittanut kunnianhimoista lastenkirjallisuutta, jossa on fantasiaa ja huumoria yhdistettynä ihmisen ja maailman ongelmien käsittelyyn.
Nöstlinger aikoi nuoruudessaan ryhtyä taiteilijaksi. Hänen esikoisteoksensa ilmestyi 1970. Hän on saanut uransa aikana lukuisia palkintoja, muun muassa Hans Christian Andersen -palkinnon 1984 ja Astrid Lindgrenin muistopalkinnon 2003.[lähde? ]
Suomennokset

Kurpitsakuningas, WSOY 1975
Ilse, 14, Otava 1977
Lennä, lennä, turilas, WSOY 1977
Päiväjärjestys, WSOY 1979
Luki-live, Otava 1982
Suklaata ja särkyneitä sydämiä, Otava 1985 (Gretchen)
Olfin oidipuskompleksi, Otava 1985
Pikkuveljestä on pelkkää harmia, Otava 1986 (Gretchen)
Muurahaiskarhun nen, Otava 1987
Katti Kamala, Kirjapaja 1988
Onko koira kotona? WSOY 1988
Tomaanien elämää, Kustannus-Mäkelä 1989
Tyttöni mun, Otava 1990 (Gretchen)
Salainen isoisä, WSOY 1991
Vanhemmista on paljon vaivaa, Otava 1994
Manu Mäyrä tahtoo punaisen lakin, SLEY-kirjat 2004
Eppu-kuvakirjasarja
Mini-kuvakirjasarja
Christine Nesbitt
Ennätykset

| Matka | Aika | Paikka | Päivä |
| --- | --- | --- | --- |
| 500 m | 37,59 | Salt Lake City | 21. tammikuuta 2012 |
| 1 000 m  | 1.12,68 | Calgary | 28. tammikuuta 2012 |
| 1 500 m | 1.52,75 | Calgary | 17. marraskuuta 2007 |
| 3 000 m | 4.03,44 | Calgary | 12. helmikuuta 2011 |
| 5 000 m | 7.07,15 | Calgary | 12. tammikuuta 2008 |
Christian Berglund

| Christian Berglund |
| --- | --- |

Henkilötiedot
Syntynyt: 12. maaliskuuta 1980 (ikä 44) Uppsala, Ruotsi
Kansalaisuus:   Ruotsi
Jääkiekkoilija
Lempinimi:  Bapen
Pelipaikka:  vasen laitahyökkääjä
Maila:  vasen
Pituus:  180 cm
Paino:  88 kg
Pelaajaura
Pääsarjaura:  1997–2014
Seurat:  Karlskoga HC (Ruotsi III) Kristenehamns HT (Ruotsi II) Färjestads BK (SEL/SHL) Albany River Rats (AHL) New Jersey Devils (NHL) Florida Panthers (NHL) Rapperswil-Jona Lakers (NLA) SC Bern (NLA) BIK Karlskoga (Allsv.)
NHL-varaus:  37. varaus, 1998 New Jersey Devils
Christian Jonas Berglund (s. 12. maaliskuuta 1980 Uppsala, Ruotsi) on ruotsalainen entinen jääkiekkoilija, pelipaikaltaan vasen laitahyökkääjä. Hän pelasi urallaan NHL:ssä 86 runkosarja- ja kolme-ottelua tehopistein 11+16=27 ja keräten 44 jäähyminuuttia. Berglund pelasi suurimman osan urastaan kuitenkin kotimaassaan, jossa hän edusti pääsarjatasolla ainoastaan Färjestads BK:ta. Berglund voitti joukkueessa Ruotsin-mestaruuden vuonna 2011. Berglund pelasi urallaan myös viisi kautta Sveitsissä. Hänet tunnettiin varsin aggressiivisestakin pelityylistään, mistä kertoo mm. Elitserienin jäähypörssin voitto kaudella 2000–2001.
Ura > Maajoukkueura

| Mitalit> Maa:   Ruotsi.Miesten jääkiekko.Alle 18-v. EM-kilpailut  | Mitalit> Maa:   Ruotsi.Miesten jääkiekko.Alle 18-v. EM-kilpailut  | Mitalit> Maa:   Ruotsi.Miesten jääkiekko.Alle 18-v. EM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Ruotsi 1998 | jääkiekko |  |
Berglund on pelannut Ruotsin A-maajoukkueessa yhteensä 52 ottelua tehoin 15+14=29. Hän pelasi vuosina 1999 ja 2000 alle 20-vuotiaiden MM-kilpailuissa. Vuonna 1998 Berglund pelasi alle 18-vuotiaiden EM-kilpailuissa voittaen kultaa.
Muuta

Berglundin isoveli Daniel ja pikkuveli Carl ovat myös pelanneet jääkiekkoa. Heistä Carl pelaa nykyään HockeyAllsvenskania BIK Karlskogassa. Veljesten serkku Fredrik Eriksson pelaa puolustajana Saksan DEL-liigan Kölner Haiessa.
Tilastot

Berglund SHL-joukkue Färjestads BK:n paidassa kaudella 2013–2014.
Pohjoisluzonilaiset kielet

Pohjoisluzonilaiset kielet on malaijilais-polynesialaisten kielten alaryhmä, johon kuuluvia kieliä puhutaan pääasiassa Filippiineillä Luzonin saaren pohjois- ja keskiosassa. Pohjoisluzonilaisiin kieliin kuuluvat muun muassa iloko, pangasinan, bontok, kankanai, ifugao ja kalinga.
DaBaby

| DaBaby |
| --- | --- |
 DaBaby vuonna 2019
Henkilötiedot
Koko nimi:  Jonathan Lyndale Kirk
Syntynyt: 21. joulukuuta 1991 (ikä 32) Cleveland, Ohio, Yhdysvallat
Ammatti:  rap-artisti
Muusikko
Taiteilijanimi:  DaBaby, Baby Jesus
Laulukielet:  englanti
Aktiivisena:  2015–
Tyylilajit:  hip hop
Levy-yhtiöt:  Interscope Records 
Aiheesta muualla
www.officialdababy.com
  [ Muokkaa Wikidatassa ] [ ohje ]  
Jonathan Lyndale Kirk (s. 21. joulukuuta 1991 Cleveland, Ohio, Yhdysvallat), taiteilijanimeltään DaBaby, on yhdysvaltalainen rap-artisti. Hän syntyi Clevelandissa vuonna 1991 ja muutti kuusivuotiaana Charlotteen, jossa hän vietti lapsuutensa.
DaBabyn esikoisalbumi, Baby on Baby, julkaistiin vuonna 2019. Se sijoittui Billboard 200 -listalla sijalle 7. Hänen toinen studioalbuminsa Kirk ja kolmas, Blame It on Baby, sijoittuvat molemmat Billboard 200 -listan ensimmäiselle sijalle. Kolmannen studioalbumin menestynein kappale, ”Rockstar”, pysyi Billboard Hot 100 -listan kärjessä seitsemän perättäistä viikkoa.
Diskografia > Studioalbumit

Baby on Baby (2019)
Kirk (2019)
Blame It on Baby (2020)
Baby on Baby 2 (2022)
Pohjanmaan maanjäristys 1626

Pohjanmaan maanjäristys oli Pohjanmaalla vuonna 1626 tapahtunut maanjäristys, jonka voimakkuus oli välillä 4–5 Richterin asteikolla. Maanjäristyksen päivämääräksi on kirjattu 22. kesäkuuta 1626, ja se on tuntunut nykyisten Pohjois-Pohjanmaan ja Kainuun maakuntien alueilla. Järistystä pidetään Suomen historian tuhoisimpana, koska se on ainoa, joka on aiheuttanut merkittävää vahinkoa julkiselle rakennukselle.
Vuoden 1626 maanjäristys on mitä todennäköisimmin merkittävin aineellisia vahinkoja aiheuttanut tämäntyyppinen tapahtuma Suomen historiassa. Se muistetaan siitä, että Paltamon pitäjän kirkko Kainuun Paltaniemellä tuhoutui järistyksessä niin pahoin, että tilalle täytyi myöhemmin rakentaa uusi kirkko. Nykyinen Paltaniemen kuvakirkko lähellä Oulujärven rantaa on puolestaan rakennettu tämän seuraavan kirkon tilalle. Paltamon vanhan kirkon kohtalo on siis Suomen oloissa sangen erikoislaatuinen.
Maanjäristys aiheutti todennäköisesti Pohjanmaan ja Kainuun alueella muutakin vahinkoa, mutta näistä ei ole juuri tarkempaa tietoa. Väitetään kuitenkin Iin pitäjässä Perämeren rannikolla erään kokonaisen niemen jääneen veden alle saman maanliikunnan seurauksena.
Tämä myös Paltamon maanjäristyksenä tunnettu maanjäristys tapahtui siis kesäpäivänseisauksen aikaan 22. kesäkuuta 1626. Vain viikkoa myöhemmin, 30. kesäkuuta 1626, tapahtui puolestaan Napolissa suuri maanjäristys, jonka sanotaan vaatineen 10 000 kuolonuhria. Se on tähän mennessä viimeisin suuri järistys tuliperäisellä Napolin seudulla. On mahdollista, että näiden välillä on ollut jokin yhteys siinä mielessä, että Välimeren alueen mannerlaattojen liikunnot, jotka aiheuttivat Napolin maanjäristyksen, olisivat jo tätä ennen aiheuttaneet jännityksiä myös Pohjois-Euroopassa, jotka olisivat sitten purkautuneet Pohjanmaan järistyksessä.
Vaikka ennen seismografien tai edes tarkkojen muistiinpanojen aikaa tapahtuneiden järistysten voimakkuutta on vaikeaa tietää kovin tarkasti, on todennäköinen arvio Pohjanmaan järistyksen voimakkuudesta noin 4,6 Richterin asteikolla. Täten se kuuluu kymmenen voimakkaimman Suomessa vuoden 1500 jälkeen tapahtuneen järistyksen joukkoon. Voimakkuudessa tämä järistys jää siten selvästi jälkeen Perämeren maanjäristyksestä 1882. Perämerellä tuon vuoden kesäkuussa sattuneista kahdesta suuresta järistyksestä jälkimmäinen on Suomen tunnetun historian voimakkain, hieman yli 5 Richterin asteikolla, mutta Perämeren järistykset eivät aiheuttaneet merkittäviä tuhoja.
Fennoskandian alueella ei tapahdu suuria maanjäristyksiä, ja järistykset voimakkuudeltaan yli 4 Richterin asteikolla ovat harvinaisia. Tämän kokoluokan tapahtuma kestää vain noin kymmenen sekuntia eikä tavallisesti aiheuta juurikaan vahinkoja. Nämä pienehköt järistykset ovat pääasiassa seurausta Atlantin keskiselänteen aiheuttamista jännityksistä, harvemmin muista syistä kuten maankohoamisesta. Suomessa maan tärähtely on yleisintä pohjoisessa.
Aiheesta muualla

Helsingin yliopiston Seismologian laitos: Maanjäristykset Suomessa
Carpentras

| Carpentras |
| --- | --- |
 Näkymä kaupunkiin
 vaakuna
 Carpentras
 Koordinaatit: 44°03′21″N, 5°02′26″E 
Valtio:  Ranska
Alue:  Provence-Alpes-Côte d’Azur
Departementti:  Vaucluse
Arrondissementti:  Carpentras
Pinta-ala:  
 – Kokonaispinta-ala:  37,9 km²
Väkiluku (2017):  28 309 
 – Väestötiheys:  746 as./km²
Kunnan numero:  84031
 
 Kunnan kotisivut 
Infobox OKVirheellinen NIMI-arvo: 
Carpentras on kunta eteläisessä Ranskassa Vauclusen departementissa Provence-Alpes-Côte d’Azurin alueella. Se sijaitsee Mont Ventoux'n juurella, noin 26 kilometriä Avignonin kaupungista koilliseen. Carpentras on departementin aliprefektuuri.
Historia

Carpentras on historiallisen maakunnan Comtat Venaissinin pääkaupunki. Alue kuului Kirkkovaltiolle liki viiden vuosisadan ajan, vuoteen 1791 saakka. Paavin vaikutus näkyykin kaupungissa monin paikoin. Myös juutalaisten vuosisatainen läsnäolo antaa oman leimansa kaupungille. Ranskan kuningaskunnasta karkotetut juutalaiset löysivät turvapaikan Comtat Venaissinista.
Gastronomia

Carpentras’n viikoittaiset markkinat ovat laajalti tunnetut. Torilla tuottajat myyvät kojuissaan paikallisia tuotteita, joista tunnetuimpia ovat mansikat, melonit, tryffelit sekä sokeroidut hedelmät. Paikallinen erikoisuus on kova makeinen Berlingot de Carpentras. Carpentras’n viinitarhat tuottavat Ventoux (AOC) laatuluokituksen saanutta viiniä.
Nähtävyyksiä

Kaupungin pohjoispuolella on viimeinen jäänne 1300-luvulla kaupunkia suojanneesta muurista, 26 metriä korkea kaupunginportti Porte d'Orange. Alun perin muurissa oli 32 pyöreää ja puolipyöriä tornia. 1800-luvun lopulla kaupungissa tehtiin suuria kunnostus- ja muutostöitä, ja Porte d'Orange säilyi ainoana tornina tuholta.
Carpentras’n synagoga on luokiteltu historialliseksi muistomerkiksi. Synagoga on rakennettu vuonna 1367, ja se on Ranskan vanhin edelleen toiminnassa oleva synagoga. Rukoushuone on sisustettu pylväillä ja tekomarmorikoristeilla 1700-luvun barokkityyliin. Rakennuksen ensimmäisessä kerroksessa on synagogan vanhimmat osat: rituaalikylpylät ja kaksi leipomoa. Toisessa leipomossa valmistetaan päivittäinen leipä, ja toisessa leivotaan happamaton leipä.
Carpentras’n katedraali rakennettiin 1400-luvulla Avignonin paavi Benedictus XIII:n määräyksellä paikkaan, jossa oli aiemmin ollut kolme muuta kirkkoa. Kirkko oli entisen Carpentras’n hiippakunnan kotipaikka. Kirkko edustaa arkkitehtuuriltaan Etelä-Ranskan goottilaista tyyliä.
Porte d'Orange
Synagogan rukoushuone
Carpentras’n katedraali
Aiheesta muualla

Kuvia tai muita tiedostoja aiheesta Carpentras Wikimedia Commonsissa
Cynthia (laulaja)

| Cynthia> Henkilötiedot |
| --- | --- |
Koko nimi:  Cynthia Todino
Syntynyt: 6. toukokuuta 1968 (ikä 56)
Ammatti:  laulaja
Muusikko
Laulukielet:  englanti
Aktiivisena:  1987–
Tyylilajit:  freestyle
Levy-yhtiöt:  Micmac, Robbins Entertainment
  [ Muokkaa Wikidatassa ] [ ohje ]  
Cynthia Todino (s. 6. toukokuuta 1968), joka tunnetaan yksinkertaisesti nimellä Cynthia, on yhdysvaltalainen freestyle-laulaja. Hänet tunnetaan parhaiten kappaleistaan ”Dreamboy / Dreamgirl” (Johnny O:n kanssa), ”Break Up to Make Up” ja ”If I Had the Chance”, jotka sijoittuivat Billboard Hot 100 -musiikkilistan sijoille 53., 70. ja 83. Vuonna 2005 hän nauhoitti dueton Lisette Melendezin kanssa nimeltä ”I Can’t Change Your Mind”.
Diskografia > Albumit

| Vuosi | Albumin tiedot |
| --- | --- |
1990: Cynthia Julkaistu: 17. lokakuuta 1990  Levy-yhtiö: Micmac Records
1991: Cynthia II Julkaistu: 1. heinäkuuta 1991  Levy-yhtiö: Micmac Records
1995: Cynthia the Remixes Julkaistu: 1995  Levy-yhtiö: Micmac Records
1999: Thinking About You Julkaistu: 15. kesäkuuta 1999  Levy-yhtiö: Robbins Entertainment
2009: Megamix Julkaistu: 3. helmikuuta 2009  Levy-yhtiö: Micmac Records
Diskografia > Singlet

| Vuosi | Single | Listasijoitukset> Billboard Hot 100 | Listasijoitukset> Hot Dance Club Play | Listasijoitukset> Hot Dance Singles Sales | Albumi |
| --- | --- | --- | --- | --- | --- |
| 1988 | ”Change on Me” | - | 37. | 43. | Cynthia |
| 1988 | ”Endless Nights” | - | - | 28. | Cynthia |
| 1989 | ”Thief of Heart” | - | - | 31. | Cynthia |
| 1990 | ”Dreamboy / Dreamgirl” | 53. | - | 17. | Cynthia II |
| 1991 | ”What Will It Take” | - | - | - | Cynthia II |
| 1991 | ”Break Up to Make Up” | 70. | - | - | Cynthia II |
| 1992 | ”Love Me Tonight” | - | - | - |  The Remixes |
| 1993 | ”Everytime I Look at You” | - | - | - |  The Remixes |
| 1993 | ”Forever Missing You” | - | - | - |  The Remixes |
| 1994 | ”Medley” | - | - | - | Ei julkaistu albumilla |
| 1994 | ”How I Love Him” | 107. | 15. | 28. |  Thinking About You |
| 1997 | ”Like a Star” | - | 28. | - |  Thinking About You |
| 1998 | ”If I Had the Chance” | 83. | - | 11. |  Thinking About You |
| 1999 | ”Thinking About You” | - | - | 49. |  Thinking About You |
| 2000 | ”I Never Said” | - | - | 33. |  Thinking About You |
| 2016 | ”Starlight” | - | - | - | Singlejulkaisu (iTunes) |
Close My Eyes – rakasta minua

| Close My Eyes – rakasta minua> Close My Eyes |
| --- | --- |

Ohjaaja:  Stephen Poliakoff
Käsikirjoittaja:  Stephen Poliakoff
Tuottaja:  Thérèse Pickard
Säveltäjä:  Michael Gibbs
Kuvaaja:  Witold Stok
Leikkaaja:  Michael Parkinson
Lavastaja:  John Ralph
Pääosat:  Clive Owen Saskia Reeves Alan Rickman
Valmistustiedot
Valmistusmaa:  Yhdistynyt kuningaskunta
Levittäjä:  Netflix
Ensi-ilta:  1991
Kesto:  89 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Close My Eyes – rakasta minua (Close My Eyes) on brittiläinen draamaelokuva vuodelta 1991. Sen on käsikirjoittanut ja ohjannut Stephen Poliakoff, ja sen pääosia näyttelevät Clive Owen, Alan Rickman ja Saskia Reeves.
Juoni

1980-luvulle, Margaret Thatcherin ajan Britanniaan sijoittuva kolmiodraama tutkii insestisen suhteen ja AIDSin aiheuttamia paineita ja tuskaa. Rikkoutuneesta avioliitosta syntyneet sisarukset Richard (Clive Owen) ja Natalie (Saskia Reeves) ovat kasvaneet eri perheissä. Aikuisina he huomaavat tuntevansa kiellettyä vetoa toisiinsa. Richard on menestyvä arkkitehti, Natalie yksinäinen ja elämäänsä tyytymätön rikkaan sijoittajan (Rickman) rouva. Hän viettelee Richardin ja saa molempien elämän pois raiteiltaan.
Näyttelijät

| 0 | 1 | 2 |
| --- | --- | --- |
|  Clive Owen  | … |  Richard   |
|  Saskia Reeves  | … |  Natalie   |
|  Alan Rickman  | … |  Sinclair   |
|  Karl Johnson  | … |  Colin   |
|  Lesley Sharp  | … |  Jessica   |
|  Kate Gartside  | … |  Paula   |
|  Karen Knight  | … |  Philippa   |
|  Niall Buggy  | … |  Geoff   |
Tuotanto

Elokuva on laajennettu versio Poliakoffin teatterinäytelmästä Hitting Town. Näytelmään verrattuna siihen on lisätty AIDS-tematiikkaa sekä tunnelmia Lontoon Docklands-alueen kaoottisesta rakentamisesta 1980-luvulla. Elokuvan läpi kulkeva visuaalinen teema on vanhan korvautuminen uudella.
Vastaanotto

Helsingin Sanomien Pertti Avolan mielestä elokuva ei ole sukurutsa-aiheestaan huolimatta sensationalistinen eikä ahdistava, vaan pääpaino on 1990-luvun taitteen tunneilmaston tarkkailussa ja tyylilajina varsinkin loppua kohden on hiljainen tapakomedia.
Close My Eyes – rakasta minua voitti Evening Standard -lehden palkinnon vuoden parhaana elokuvana.
Käännös suomeksi
Come Around Sundown

| Come Around Sundown Kings of Leon |
| --- | --- | --- |

Studioalbumin tiedot
 Äänitetty : helmi–kesäkuu 2010
 Julkaistu: 15. lokakuuta 2010
 Tuottaja(t): Angelo Petraglia Jacquire King
 Tyylilaji: alternative rock, southern rock
 Kesto: 47.26
 Levy-yhtiö: RCA
Muut kannet

Listasijoitukset
  11. (viikko 42, 2010)
Kings of Leonin muut julkaisut
| Only by the Night 2009 | Come Around Sundown 2010 | Mechanical Bull 2013 |
Singlet albumilta Come Around Sundown
 ”Radioactive” Julkaistu: 14. syyskuuta 2010  ”Pyro” Julkaistu: 9. joulukuuta 2010  ”Back Down South” Julkaistu: 17. toukokuuta 2011
Come Around Sundown on yhdysvaltalaisen rockyhtye Kings of Leonin viides studioalbumi. Se julkaistiin Euroopassa 15. lokakuuta ja Pohjois-Amerikassa 19. lokakuuta 2010. Albumin kansikuvat sekä kappalelista paljastettiin 3. syyskuuta 2010.
Isossa-Britanniassa albumi myi 183 000 kappaletta ensimmäisellä viikollaan ja se oli vuoden 2010 11. myydyin albumi 694 000 kappaleella.
Kappaleet

Kaikki kappaleet säv. ja san. Kings of Leon.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | The End | 4.24 |  |  |  |  |  |  |  |
| 2. | Radioactive | 3.26 |  |  |  |  |  |  |  |
| 3. | Pyro | 4.10 |  |  |  |  |  |  |  |
| 4. | Mary | 3.25 |  |  |  |  |  |  |  |
| 5. | The Face | 3.28 |  |  |  |  |  |  |  |
| 6. | The Immortals | 3.28 |  |  |  |  |  |  |  |
| 7. | Back Down South | 4.01 |  |  |  |  |  |  |  |
| 8. | Beach Side | 2.50 |  |  |  |  |  |  |  |
| 9. | No Money | 3.05 |  |  |  |  |  |  |  |
| 10. | Pony Up | 3.04 |  |  |  |  |  |  |  |
| 11. | Birthday | 3.15 |  |  |  |  |  |  |  |
| 12. | Mi Amigo | 4.06 |  |  |  |  |  |  |  |
| 13. | Pickup Truck | 4.44 |  |  |  |  |  |  |  |
|  |  | 47.26 |  |  |  |  |  |  |  |
| Deluxe- ja Japanin julkaisut |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Celebration | 5.14 |  |  |  |  |  |  |  |
| 2. | Radioactive (Remix feat. West Angeles Mass Choir)  | 3.29 |  |  |  |  |  |  |  |
| 3. | Closer (The Presets Remix)  | 4.51 |  |  |  |  |  |  |  |
| iTunes pidennetty versio |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 14. | Celebration | 5.13 |  |  |  |  |  |  |  |
| 15. | Radioactive (Remix) (feat. the West Angeles Mass Choir)  | 3.28 |  |  |  |  |  |  |  |
| 16. | Closer (The Presets Remix)  | 4.51 |  |  |  |  |  |  |  |
| 17. | Radioactive (Video)  | 3.26 |  |  |  |  |  |  |  |
| 18. | Making of Radioactive (Video)  | 3.04 |  |  |  |  |  |  |  |
Kokoonpano

Caleb Followill – laulu, rytmikitara
Matthew Followill – soolokitara, piano, laulu
Jared Followill – basso, laulu
Nathan Followill – rummut, lyömäsoittimet, laulu
Jacquire King – tuottaja, lyömäsoittimet, taustalaulu
Angelo Petraglia – tuottaja
Liam O’Neil – piano, saksofoni
Robert Mallory – viulu
Chris Coleman – trumpetti, taustalaulu
Mike Kezner – marakassi
Arvostelut

Metacritic: 64/100
AllMusic:
The A.V. Club: B+
Entertainment Weekly: B–
Los Angeles Times:
Pitchfork: 3.6/10
Rolling Stone:
Chow chow

| Chow chow |
| --- | --- |

Avaintiedot
Alkuperämaa:   Kiina
Määrä:  Suomessa rekisteröity 4 978
Rodun syntyaika:  hyvin vanha rotu
Alkuperäinen käyttö:  metsästys, vartiokoira
Nykyinen käyttö:  seurakoira
Muita nimityksiä:  Kiinanpystykorva
FCI-luokitus:  ryhmä 5 Pystykorvat ja alkukantaiset koirat alaryhmä 5 Aasialaiset pystykorvat ja sukulaisrodut #205
Ulkonäkö
Paino:  20–32 kg
Säkäkorkeus:  uros 48–56 cm narttu 46–51 cm
Väritys:  punainen, musta, kermanvärinen, sininen, valkoinen tai fawn (kanelinvärinen)
Chow chow (kiin.: 鬆獅犬; pinyin: sōng shī quǎn) eli kiinanpystykorva on Kiinasta kotoisin oleva yli 2000 vuotta vanha koirarotu. Kiinankielinen nimi sōngshī quǎn tarkoittaa "pöyheää leijonakoiraa". Chow chow'ta on kutsuttu myös Tang-dynastian koiraksi, tang quan.
Ulkonäkö

Chow chow'lla tunnetaan kahta turkinpituutta, pitkä- ja lyhytkarvainen. Pitkäkarvainen: karvapeite on runsas, tuuhea, tiheä, suora ja pysty mutta ei liioitellun pitkä. Peitinkarva on karheaa, aluskarva pehmeää ja villavaa. Karva on erityisen runsasta kaulan ympärillä muodostaen harjan tai kauluksen sekä reisien takaosassa muodostaen housut. Lyhytkarvainen: karvapeite on lyhyt, tiheä, suora ja plyysimäinen; pysty, ei pinnanmyötäinen.
Chow chow on melko vankka ja lyhytrunkoinen, olemukseltaan ryhdikäs ja omanarvontuntoinen koira. Chow chow'lla on hyvin tiheä turkki, ja ne voivat olla lyhyt- tai pitkäkarvaisia. Pitkäkarvaisen chow chow'n turkki on erityisen paksu niskan alueella, mikä luo koiralle leijonamaisen harjan. Turkki on useimmin punainen, mutta voi olla myös musta, kermanvärinen, sininen tai fawn. Karkeahkon peitinkarvan alla on tiheä pohjavilla.
Chow chow'n pää on melko suuri suhteessa runkoon. Sillä on yleensä 44 hammasta, mikä on enemmän kuin keskivertokoiralla (42 hammasta). Kiinanpystykorvalla on sinertävän musta kieli ja suorat takajalat. Korvat ovat "nallemaiset": pienet, pystyt ja pyöreäkärkiset. Rodun tunnusomainen piirre on myös sen pohdiskeleva ilme, "murjotus".
Luonne ja käyttäytyminen

Chow chow on luonteeltaan varautunut, rauhallinen ja uskollinen seurakoira. Se on ehdottomasti yhden perheen koira, sen kiintymys omistajaan on syvä ja se on luonteeltaan vahvatahtoinen. Sen tapa suhtautua vieraisiin on ylpeän välinpitämätöntä eikä se alennu liehakoimaan edes omistajalleen. Kiinanpystykorva haukkuu vahtiessaan kumealla äänellä.
Alkuperä

Chow chow on yksi maailman vanhimmista koiraroduista. Vaikka koiria pidetään nykyään lemmikkeinä, ne ovat hyvin itsenäisiä ja omatahtoisia. Rotua on käytetty alun perin yleistyökoirana muun muassa vetojuhtana, metsästyksessä ja vahtina, ja sitä on myös kasvatettu lihan ja turkin vuoksi. Rodun varsinaista alkuperää ei tunneta. Eurooppaan chow chow tuotiin ensimmäisen kerran 1800-luvun lopulla merimiesten mukana: kaikenlaisesta kauppatavarasta käytetty chow chow -nimitys tarttui koiraan.
Vanha tarina kertoo kiinanpystykorvan saaneen sinisen kielensä, kun jumala maalasi taivasta siniseksi. Hän pudotti muutaman pisaran maalia maahan, jolloin koira nuoli ne. Toinen versio kertoo chow chow'n syöneen jumalan pudottamia taivaan palasia hänen puhkoessaan taivaankanteen tähdenreikiä.
Ensimmäisiä chow chow'n saaneita eurooppalaisia oli kuningatar Viktoria vuonna 1865. Alkuperältään tuntematon anekdootti kertoo kuningattaren ihastuneen chow chow'n pennun ulkonäköön niin, että usean ompelijan piti suunnitella ja valmistaa hänelle lahjaksi koiranpennun näköinen pehmolelu. Leikkikalu miellytti kuningatarta suuresti.